কাদালার দিনাম
কাদালার দিনাম (তামিল: காதலர் தினம், অনুবাদ 'ভালোবাসার দিন') ১৯৯৯ সালের একটি তামিল চলচ্চিত্র যেটি কাদির পরিচালনা করেছিলেন। কাদালার দিনাম শব্দের বাংলা অর্থ হচ্ছে 'ভালোবাসার দিন'।এই ফিল্মে দেখায় যে একটি ছেলে (কুনাল) তামিলনাড়ু থেকে মুম্বাইতে এসে সাইবার ক্যাফেতে ই-মেইল চ্যাটিং এর মাধ্যমে একটি মেয়ের (সোনালী বেন্দ্রে) প্রেমে পড়ে, পরে মুম্বাইতেই তাদের দেখা হয় এবং তারা বিয়ে করে। চলচ্চিত্রটি তেলুগু ভাষায় অনুবাদ করে 'প্রেমিকুলা রোজু' নামে মুক্তি দেওয়া হয়েছিল এবং হিন্দি ভাষায় কিছু দৃশ্য হিন্দি অভিনেতাদের দ্বারা নতুন করে শুট করে ২০০০ সালে 'দিল হি দিল মেঁ' নামে মুক্তি দেওয়া হয়। হিন্দি সংস্করণে অভিনেত্রী সোনালী বেন্দ্রে তার আসল কণ্ঠ দ্বারাই ডাবিং করেছিলেন কিন্তু তামিল আর তেলুগু সংস্করণে অন্য এক নারী তার সংলাপগুলো ডাবিং করে দিয়েছিল কারণ সোনালী তামিল এবং তেলুগু ভাষা জানেননা।